คือแฟนผมประจำเดือนเลื่อนไป 10 วัน แล้วเดือนนี้ผมเพิ่งให้แฟนเริ่มทานยาคุมกำเนิดเป็นครั้งแรก เลยอยากจะถามว่าถ้ากินครบ21 เม็ดแล้วเว้นระยะเจ็ดวัน ประจำเดือนเกิดเลื่อนแบบเดือนที่แล้วไม่มาภายในเจ็ดวันนี้ ก็ควรทานยาตามคำแนะนำในวันที่ 8 หรือไม่ครับหรือต้องรอให้ประจำเดือนมาก่อนเพราะประจำเดือนแฟนผมมักจะเลื่อนมาไม่ตรงกันทุกเดือนเป็นประจำ
สวัสดีครับ การรับประทานยาคุมกำเนิด เป็นการสร้างระดับฮอร์โมนเพศหญิงใหม่ให้กับร่างกาย โดยทฤษฎี เมื่อรับประทานยาครบ 21 เม็ดไปแล้ว อีก 3-4 วัน มักจะมีประจำเดือนตามมา แต่หลักการของการใช้ยาคุมกำเนิดนั้น ขอให้รับประทานยาคุมกำเนิดตามกำหนดที่เว้นไป 7 วัน (หรือก็คือวันที่ 8) ไม่ว่าประจำเดือนจะหมดแล้วหรือไม่ก็ตามครับ แต่หากภายใน 7 วันนั้น ประจำเดือนไม่มา ก็ควรตรวจการตั้งครรภ์ให้แน่ใจก่อน และถ้าไม่พบการตั้งครรภ์ ถึงค่อยใช้ยาคุมกำเนิดแผงต่อไปได้ เพราะหากตั้งครรภ์ ก็ห้ามใช้ยาคุมกำเนิดครับกล่าวโดยสรุปก็คือ ควรยึดเวลาการใช้ยาตามแผงเป็นหลัก แต่หากประจำเดือนไม่มาในช่วง 7 วันที่เว้นไป ก็ควรตรวจการตั้งครรภ์ ก่อนใช้ยาแผงต่อไปครับ